CELEX: 32021R2192
Language: sl
Date: 2021-12-13 00:00:00
Title: Izvedbena uredba Sveta (EU) 2021/2192 z dne 13. decembra 2021 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji

13.12.2021   
               
               
                  SL
               
               
                  Uradni list Evropske unije
               
               
                  LI 445/1
               
            
         IZVEDBENA UREDBA SVETA (EU) 2021/2192
         z dne 13. decembra 2021
         o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(2) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. januarja 2016 sprejel Uredbo (EU) 2016/44.
                  
               
                     (2)
                  
                  
                     Svet je 14. oktobra 2020 sprejel Izvedbeni sklep (SZVP) 2020/1483 (2) in Izvedbeno uredbo Sveta (EU) 2020/1481 (3), s katerima je na seznam uvrstil eno osebo, vpleteno v dejanja, ki ogrožajo mir, varnost ali stabilnost v Libiji, in ki je tesno povezana, tudi finančno, s skupino Wagner Group.
                  
               
                     (3)
                  
                  
                     Evropski svet je v sklepih z dne 24. in 25. junija 2021 potrdil svojo zavezanost procesu stabilizacije Libije pod okriljem Združenih narodov in pozval k napredku pri vključujočem političnem dialogu, za katerega bo odgovorna Libija, ter k takojšnjemu umiku vseh tujih sil in plačancev.
                  
               
                     (4)
                  
                  
                     Svet je še vedno zaskrbljen zaradi razmer v Libiji, zlasti zaradi dejanj, ki ogrožajo mir, varnost ali stabilnost države.
                  
               
                     (5)
                  
                  
                     Zato bi bilo treba na seznam oseb in subjektov, za katere veljajo omejevalni ukrepi, iz Priloge III k Uredbi (EU) 2016/44 dodati eno osebo, vpleteno v takšna dejanja.
                  
               
                     (6)
                  
                  
                     Prilogo III k Uredbi (EU) 2016/44 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga III k Uredbi (EU) 2016/44 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. decembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 12, 19.1.2016, str. 1.
         
            (2)  Izvedbeni sklep Sveta (SZVP) 2020/1483 z dne 14. oktobra 2020 o izvajanju Sklepa (SZVP) 2015/1333 o omejevalnih ukrepih zaradi razmer v Libiji (UL L 341, 15.10.2020, str. 16).
         
            (3)  Izvedbena uredba Sveta (EU) 2020/1481 z dne 14. oktobra 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji (UL L 341, 15.10.2020, str. 7).
      
      
         
            PRILOGA
            V Prilogi III k Uredbi (EU) 2016/44 se pod naslovom „A. Osebe“ doda naslednji vnos:
            
               
                            
                        
                        
                           Ime
                        
                        
                           Podatki za ugotavljanje identitete
                        
                        
                           Razlogi
                        
                        
                           Datum uvrstitve na seznam
                        
                     
                           „23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Položaj(i): Poveljnik 1. bojne in izvidniške čete skupine Wagner Group
                           Vzdevek: Ratibor
                           Datum rojstva: 8. oktober 1977
                           Kraj rojstva: Nikoljskoe, nekdanja ZSSR (danes Ruska federacija)
                           Državljanstvo: rusko
                           Identifikacijska številka skupine Wagner Group: M-0271
                           Spol: moški
                        
                        
                           Aleksandr Sergeevich Kuznetsov je del poveljniške strukture skupine Wagner Group, ki je zasebni vojaški subjekt brez pravne osebnosti s sedežem v Rusiji. Poveljstvo nad 1. bojno in izvidniško četo skupine Wagner Group je prevzel leta 2014. Septembra 2019 je bil ranjen v Libiji, medtem ko se je boril skupaj z libijsko nacionalno osvobodilno vojsko (NLA) kot poveljnik vojaških operativcev skupine Wagner. Kuznetsov je zaradi svojega položaja in dejanj odgovoren za dejavnosti skupine Wagner Group, ki ogrožajo mir, stabilnost in varnost v Libiji.
                        
                        
                           13.12.2021“.